《雨中湖楼送客》
清代·吴颖芳

三丈旗竿曳红尾，游丝网春留客子。碧树交窗浸碧阴，凉雨斯斯叶头驶。

浥湿柳花波浪肥，亭角光窜银丝飞。高楼有酒不能醉，可惜粟留金画衣。

嬉风席展洲蘋上，迎船绿簸漫天浪。客情忽缅谢公游，五两东随钓溟涨。

作者简介：（1702—1781）浙江仁和人，字西林，因居地之名自号临江乡人。信佛教，号树虚。少时赴试场，为差役所诃，自此弃科举。读书著作。与厉鹗为友，从其劝告，致力于诗。又精律吕之学，著《吹豳录》。于文字音韵亦探讨有得，著《说文理董》、《音韵讨论》。中年以后，治唯识论尤深。另有《临江乡人集》。